আফতাব আহমাদ রহমানী

ড. আফতাব আহমাদ রহমানী (১৯২৬-১৯৮৪) ছিলেন ব্যুৎপত্তির অধিকারী বাংলাদেশের অন্যতম শ্রেষ্ঠ আরবী ভাষা পণ্ডিত, ইসলামি গবেষক ও লেখক। তিনি রাজশাহী বিশ্ববিদ্যালয়ের ভাষা বিভাগ (১৯৬২) এবং আরবী বিভাগের (১৯৭৮) প্রতিষ্ঠাতা সভাপতি ছিলেন। তিনি বাংলাদেশ জমঈয়তে আহলে হাদীস-এর কেন্দ্রীয় সহ-সভাপতি ও ঢাকা থেকে প্রকাশিত মাসিক ‘তর্জুমানুল হাদীছ’ পত্রিকার সম্পাদক ছিলেন। আফতাব আহমাদ রহমানী দিনাজপুর জেলার বিরল উপজেলার মুরাদপুর গ্রামে এক সম্ভ্রান্ত পরিবারে জন্মগ্রহণ করেন ১৯২৬ সালে। তাঁর প্রকৃত জন্ম সাল ১৯২৫ বলে উল্লেখ করেছেন তাঁর চাচাতো ভাই মেহরাব আলী,যিনি নিজেও ছিলেন একজন ইতিহাসবিদ। তাঁর পিতার নাম মৌলভী মুহাম্মাদ ওমর মোল্লা। গ্রামেই তাঁর শিক্ষার হাতেখড়ি ।দেশে দরসে নিযামীর পাঠ গ্রহণ করে তিনি উচ্চ শিক্ষার্থে ১৯৩৯ সালের শেষের দিকে ‘জামে‘আ নাযীর হুসাইন’ (ফাটক হাবাশ খাঁ, দিল্লী) মাদরাসায় ভর্তি হন। এখানে এক বছর তিনি মিশকাতুল মাসাবীহ, শরহে জামী, সাব‘আ মু‘আল্লাকা প্রভৃতি অধ্যয়ন করেন।তিনি ১৯৪৪ সালে দারুল হাদীছ রহমানিয়া, দিল্লী থেকে ফারেগ হন। এখানে ওবায়দুল্লাহ মুবারকপুরী সহ অন্যান্য শিক্ষকদের কাছে বিভিন্ন বিষয় অধ্যয়ন করেন।অতঃপর ১৯৪৬ সালে তিনি পাঞ্জাব বিশ্ববিদ্যালয়ে ভর্তি হয়ে MOL (Master in Oriental Languages) -এ পড়েন।১৯৪৭ থেকে ১৯৪৯ এই দুই বছর তিনি দিনাজপুর উচ্চ মাদ্রাসাতে পড়াশোনা করেন এবং East Bengal Secondary Education Board (EBSEB) এর অধীনে থেকে ম্যাট্রিকুলেশন সম্পন্ন করেন।তিনি এতে প্রথম বিভাগে মেধা তালিকায় তৃতীয় স্থান অর্জন করেন। অতঃপর ১৯৫১ সালে সিরাজগঞ্জ ইসলামিক ইন্টারমেডিয়েট কলেজ থেকে আই.এ পরীক্ষায় ডিস্টিংশনসহ প্রথম বিভাগে প্রথম স্থান অর্জন করেন। ১৯৫৫ সালে ঢাকা বিশ্ববিদ্যালয় থেকে বি.এ সম্মান পরীক্ষায় আরবী বিভাগ থেকে স্বর্ন পদকে ভূষিত হয়ে উত্তীর্ন হন। অতঃপর ১৯৫৬ সালে এম.এ পরীক্ষায় প্রথম শ্রেণীতে প্রথম স্থান অধিকার করেন। তিনি "Hafiz Ibn Hajar al-Asqalani and His Contribution to Hadith Literature" বিষয়ে রাজশাহী বিশ্ববিদ্যালয় থেকে ১৯৬৮ সালে পিএইচ.ডি ডিগ্রী লাভ করেন।১৯৭০ সালে কেমব্রিজ বিশ্ববিদ্যালয়, লন্ডন থেকে আরেকটি পিএইচ.ডি ডিগ্রী অর্জন করেন। তাঁর পিএইচ.ডি থিসিসটির শিরোনাম ছিল, ''The life and works of Ibn Hajar al-Asqalani : accompanied by a critical edition of certain sections of Al-Sakhawi's Al-Jawahir wa Al-Durar''। তাঁর পিএইচ.ডির তত্ত্বাবধায়ক ছিলেন প্রখ্যাত প্রাচ্যবিদ প্রফেসর এ.জে আরবেরী(A. J. Arberry)। "The Life and Works of Ibn Hajar Al-Asqalani" নামে তিনি গ্রন্থ লিখেছেন।মূলত এটি তাঁর ক্যামব্রিজ বিশ্ববিদ্যালয়ের পিএইচডি থিসিস এর অংশ।গ্রন্থটি ইসলামি ফাউন্ডেশন বাংলাদেশ কর্তৃক ২০০০ সালে প্রকাশিত হয়।ইবনে হাজার আসকালানী(রহ.) এর জীবনীর উপর এটি একটি উচ্চাঙ্গের গ্রন্থ।যা বিদ্বান মহলে সমাদৃত ও গৃহত।বইটির উপর পরবর্তীতে অনেক গবেষকই নির্ভর করেছেন সোর্স হিসেবে। বইটির পৃষ্ঠা সংখ্যা ৩৫৮। তিনি ১৯৮৪ সালের ২১ এপ্রিল শনিবার ভোর ৫-টায় বিনোদপুরস্থ নিজ বাসভবনে ইন্তেকাল করেন। "প্রগতি ও সংকট"। মাসিক আত-তাহরীক। সংগ্রহের তারিখ ২০২১-১১-১৩।  At-tahreek, Monthly। "ওবায়দুল্লাহ মুবারকপুরী (রহঃ) (২য় কিস্তি) - ড. নূরুল ইসলাম"। মাসিক আত-তাহরীক । ধর্ম, সমাজ ও সাহিত্য বিষয়ক গবেষণা পত্রিকা। সংগ্রহের তারিখ ২০২৪-০২-২৯।  "AFTAB AHMAD RAHMANI" (পিডিএফ)। The Bengal Muslim Research Institute UK (BMRI)।  "Mamluk Bibliography Online"। mamluk.lib.uchicago.edu। সংগ্রহের তারিখ ২০২৪-০২-২৯।  "ﺑﺒﻠﯿﻮﻏﺮlﻓﯿﺎ lﻟﮑﺘﺐ وlﻟﻤﻘﺎﻻت ﻋﻦ lﻟﺤﺪﯾﺚ وlﻟﺴﻨﺔ ﺑﺎﻟﻠﻐﺔ lﻹﻧﺠﻠﯿﺰﯾﺔ" (পিডিএফ)। www.cia.gov।  Bacharach, Jere L. (১৯৭৫)। "Circassian Mamluk Historians and their Quantitative Economic Data"। Journal of the American Research Center in Egypt। 12: 75–87। আইএসএসএন 0065-9991। ডিওআই:10.2307/40000010।  "SEHEPUNKTE - Rezension von: Ibn Hajar - Ausgabe 16 (2016), Nr. 7/8"। www.sehepunkte.de। সংগ্রহের তারিখ ২০২৪-০২-২৯।  "İBN HACER el-ASKALÂNÎ"। TDV İslâm Ansiklopedisi (তুর্কি ভাষায়)। সংগ্রহের তারিখ ২০২৪-০২-২৯।  নূরুল ইসলাম। "বুলুগুল মারাম হাফেয ইবনে হাজার আসক্বালানী(রহঃ) সংকলিত এক অনন্য হাদীছ গ্রন্থ" (পিডিএফ)। আত তাহরীক।  Rahmani, Aftab Ahmad (২০০০)। The Life and Works of Ibn Hajar Al-Asqalani (ইংরেজি ভাষায়)। Islamic Foundation Bangladesh। আইএসবিএন 978-984-06-9018-3।